Diari Oficial de la Generalitat Valenciana


Sumari del DOGV 9546, del 03-03-2023 (2023/1863)

RESOLUCIÓ de 16 de febrer de 2023, de la Direcció General d'Indústria, Energia i Mines, per la qual es regula l'habilitació d'entitats per a impartir cursos de formació conduents a l'obtenció de la qualificació com a personal operari per a sistemes de protecció contra incendis, d'acord amb el Reial decret 513/2017, de 22 de maig, pel qual s'aprova el Reglament d'instal·lacions de protecció contra incendis.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9546

Data del DOGV
:   03-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/1863


Data del document
:   16-02-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 16 de febrer de 2023, de la Direcció General d'Indústria, Energia i Mines, per la qual es regula l'habilitació d'entitats per a impartir cursos de formació conduents a l'obtenció de la qualificació com a personal operari per a sistemes de protecció contra incendis, d'acord amb el Reial decret 513/2017, de 22 de maig, pel qual s'aprova el Reglament d'instal·lacions de protecció contra incendis. [2023/1863]  
  
  
  
  
El Reial decret 513/2017, de 22 de maig, pel qual s'aprova el Reglament d'instal·lacions de protecció contra incendis, determina les condicions exigibles al disseny, instal·lació/aplicació, manteniment i inspecció dels equips, sistemes i components que conformen les instal·lacions de protecció activa contra incendi.  
D'acord amb l'esmentat reglament la instal·lació/manteniment d'equips i sistemes s'ha de realitzar per empreses instal·ladores/mantenidores degudament habilitades davant l'òrgan competent, havent de comptar amb els mitjans humans necessaris per a realitzar la seua activitat en condicions de seguretat que, com a mínim, seran els que es determinen en el seu annex III, entre els quals es troba el personal operari qualificat.  
Segons estableix l'annex III esmentat, entre les situacions que el personal operari qualificat ha de poder acreditar davant l'Administració competent, es troba haver realitzat, amb aprofitament, un curs de formació que incloga els continguts mínims que s'indiquen en l'annex IV del Reglament d'instal·lacions de protecció contra incendis, impartit per entitats habilitades per l'òrgan competent en matèria d'indústria de la comunitat autònoma corresponent.  
D'altra banda, el Ministeri d'Economia, Indústria i Competitivitat va publicar al febrer de 2018 la guia tècnica d'aplicació que desplega el reial decret, i en l'annex C d'aquest es contemplava el contingut mínim dels cursos de formació en matèria de protecció contra incendis, així com els requisits dels centres, tant humans com materials, per a impartir cursos de formació conduents a la qualificació del personal operari, amb indicació que el contingut definitiu dels cursos seria el que establira cada comunitat autònoma per al seu territori.  
  
En conseqüència, es va dictar la Resolució de 16 de gener de 2020, de la Direcció General d'Indústria, Energia i Mines, per la qual es regula l'habilitació d'entitats per a impartir cursos de formació per a l'obtenció de la qualificació com a personal operari per a sistemes de protecció contra incendis, d'acord amb el punt 4t de l'apartat 3.c de l'annex III del Reial decret 513/2017, de 22 de maig, pel qual s'aprova el Reglament d'instal·lacions de protecció contra incendis.  
El temps transcorregut des de la seua publicació i les modificacions que s'han realitzat tant en el Reial decret 513/2017, de 22 de maig, pel qual s'aprova el Reglament d'instal·lacions de protecció contra incendis, com en la guia tècnica d'aplicació, publicada pel Ministeri d'Indústria, Comerç i Turisme, ha fet que es considere oportú procedir a dictar una nova resolució, a fi d'adaptar el seu articulat.  
  
Per tot l'anterior, així com el que es disposa en el Decret 175/2020, de 30 d'octubre, del Consell, d'aprovació del Reglament orgànic i funcional de la Conselleria d'Economia Sostenible, Sectors Productius, Comerç i Treball (DOGV 8959, 24.11.2020) i l'Ordre 10/2022, de 26 de setembre, de la Conselleria d'Economia Sostenible, Sectors Productius, Comerç i Treball, mitjançant la qual es desplega el Decret 175/2020, del Consell, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball (DOGV 9437, 28.09.2022) aquesta Direcció General d'Indústria, Energia i Mines, resol:  
  
  
Primer. Requisits dels centres de formació  
Per a poder impartir cursos de formació conduents a l'obtenció de la qualificació com a personal operari per a sistemes de protecció contra incendis, prevista en l'apartat 3.c.4t de l'annex III del Reglament d'instal·lacions de protecció contra incendis, aprovat per Reial decret 513/2017, de 22 de maig, el centre de formació haurà de complir els requisits establits en la guia tècnica d'aplicació del reglament esmentat, prevista en la disposició final tercera d'aquest.  
  
Segon. Règim general per a l'habilitació de centres per a la realització de cursos de formació  
1. Per a obtindre la corresponent habilitació la persona titular o representant legal de l'entitat presentarà, davant el servei territorial competent en matèria d'indústria per raó del lloc on radiquen les instal·lacions del centre de formació, una declaració responsable per cada centre on realitze la formació, en la qual es declare:  
  
a) Que compleix els requisits de la present resolució.  
b) Que disposa del personal contractat amb l'adequada titulació per a poder realitzar la formació de l'alumnat i que disposa de la documentació que així ho acredita.  
c) Que disposa dels mitjans materials tècnics i materials necessaris per a la formació d'acord amb el que s'estableix en la present resolució.  
  
d) Que es compromet a mantindre'ls durant la vigència de l'activitat i  
e) Que es compromet a complir les obligacions derivades de l'habilitació i de la normativa vigent que li siga aplicable.  
2. La declaració responsable habilita des del moment que es presente, per temps indefinit sempre que es continuen complint els requisits establits en la present resolució.  
3. Qualsevol variació en les dades aportades en la declaració responsable així com en els requisits de l'habilitació com a centre de formació, haurà de ser presentada en l'òrgan competent, com a màxim, després dels quinze dies d'haver-se produït tal variació.  
  
  
Tercer. Control dels centres de formació  
Els serveis territorials competents en matèria d'indústria podran requerir en tot moment a les entitats de formació habilitades totes les dades que estimen pertinents i efectuar, mitjançant el seu personal tècnic, les visites i comprovacions que consideren necessàries, per a verificar el compliment dels requisits establits.  
A l'efecte del control administratiu previst en l'article 14 de la Llei 21/1992, de 16 de juliol, d'indústria, abans de l'inici de cada curs, i amb una antelació mínima de 15 dies, els centres de formació ho hauran de comunicar al servei territorial competent en matèria d'indústria a la província on estiga establit, detallant les dates i horaris d'aquest i la relació d'alumnes. Una vegada finalitzat el curs, i en el termini de 10 dies, s'haurà de comunicar a aqueix mateix servei la relació d'alumnes que s'han superat.  
  
Quart. Memòria anual  
Anualment, i dins del primer trimestre de l'any, s'haurà de presentar, davant el servei territorial corresponent, una memòria de les activitats formatives realitzades en aqueixa província, especificant la metodologia d'ensenyament utilitzada (presencial, semipresencial, …) així com el professorat encarregat de la seua impartició i llistat d'alumnes que han superat els programes formatius.  
  
Cinqué. Seu electrònica  
La declaració responsable establida en el punt segon de la present resolució, les comunicacions indicades en el punt tercer i la memòria anual del punt quart, així com les modificacions o el cessament de l'activitat, s'hauran de presentar a través del registre electrònic de la Generalitat disponible en la seua seu electrònica https://sede.gva.es, a la qual s'accedeix en l'adreça electrònica indicada o mitjançant l'accés disponible en el portal de la Generalitat www.gva.es.  
Concretament, hauran de presentar-se a través del procediment administratiu d'habilitació de centres formatius per a impartir cursos formatius referents a instal·lacions de protecció contra incendis, inclòs en el catàleg de procediments publicat en la seu electrònica de la Generalitat.  
  
Cinqué. Teleformació  
Es permetrà que la part teòrica del curs siga tant presencial com per teleformació (en línia). No obstant això, encara que s'opte per realitzar el curs per aquesta via, l'examen haurà de ser presencial.  
Els requisits que els centres hauran de complir per a la seua habilitació i impartició en la modalitat de teleformació són els establits en l'apartat de teleformació de l'esmentada guia tècnica d'aplicació del Reglament d'instal·lacions de protecció contra incendis, aprovat pel Reial decret 513/2017, de 22 de maig.  
  
Sisé. Documents acreditatius de la superació dels cursos de formació  
  
Una vegada superat un curs de formació, el centre emetrà l'acreditació corresponent per a cadascun dels alumnes i de les alumnes.  
  
Seté. Data d'aplicació  
La present resolució produirà efectes a partir de l'endemà de la publicació en el Diari Oficial de la Generalitat Valenciana.  
Després de la publicació quedarà sense efecte la Resolució de 16 de gener de 2020, de la Direcció General d'Indústria, Energia i Mines, per la qual es regula l'habilitació d'entitats per a impartir cursos de formació per a l'obtenció de la qualificació com a personal operari per a sistemes de protecció contra incendis, d'acord amb el punt 4t de l'apartat 3.c de l'annex III del Reial decret 513/2017, de 22 de maig, pel qual s'aprova el Reglament d'instal·lacions de protecció contra incendis.  
  
La present resolució no és definitiva en via administrativa i en contra podrà interposar-se un recurs d'alçada davant la Secretaria Autonòmica d'Economia Sostenible, Sectors Productius, Comerç i Consum en el termini d'un mes, comptat des de l'endemà de la publicació en el Diari Oficial de la Generalitat Valenciana, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 16 de febrer de 2023.- La directora general d'Indústria, Energia i Mines: Silvia Cerdà Alfonso.